# Alina Nelega

### De la Wikipedia, enciclopedia liberă

Acest articol trebuie pus în formatul standard conform manualului de stil.
Eticheta aceasta trebuie ştearsă la încheierea standardizării. Articolul a fost etichetat în luna noiembrie 2006.

Alina Nelega(n.1960, la Tîrgu-Mureş) (Cadariu) este un dramaturg şi un prozator român contemporan.

## [modifică] Biografie

Licenţiată a Facultăţii de litere a Universităţii Babeş-Bolyai, secţia Engleză-Română, în 1984. Debutează în revista Vatra, apoi publică în Echinox. Premiul pentru proză al revistei clujene Tribuna, în 1988. Redactor cultural la radio Tîrgu-Mureş pînă în 1995, redactor –şef al unui cotidian local (24 ore mureşene) timp de trei luni, renunţă apoi la jurnalism şi se angajează în teatru. Începe să scrie dramaturgie în anul 1992. Primeşte o bursă de rezident-dramaturg la Teatrul Royal Court din Londra (aprilie-mai 1999), pentru piesa Poligraful. În decembrie 2000, participă alături de Saviana Stănescu, Radu Macrinici, Ştefan Caraman şi Gianina Cărbunariu la proiectul teatral Ocean-cafe, finalizat cu spectacolul omonim al Teatrului Tineretului din Piatra Neamţ, în regia lui Radu Afrim. Semnează, de asemenea, adaptări de texte pentru teatru de copii, precum şi piesele originale: Visul lui Moş Crăciun, Cîntăreţii din Brema.

## [modifică] Afilieri si premii

Este membră fondatoare a Asociaţiei Internaţionale a Criticilor de Teatru- UNITER şi, în calitate de critic, a participat la organizarea Primei Întîlniri a Şcolilor şi Academiilor de Teatru de la Tîrgu-Mureş. In 1997 pune bazele fundaţiei Dramafest şi dezvoltă un program de creare a unui microclimat pentru dramaturgia nouă românească, finalizat prin festivalul omonim, care a cunoscut două ediţii. Intre anii 1995 –1997, editează cinci numere din Postscenium, supliment de artă teatrală al revistei Vatra, apoi antologia bilingvă de dramaturgie nouă - Piese noi romaneşti/ New Romanian Plays - Dramafest ’98, între 1999-2001 este redactor-şef al revistei ultimaT – alternative în cultura teatrală. Este secretar literar al Teatrului Ariel din Tîrgu-Mureş şi a înfiinţat teatrul underground, spaţiu de experiment teatral, în pivniţa aceluiaşi teatru. A tradus din limba engleză, mai ales teatru: Mark Medoff, Alan Ayckbourne, Saul Bellow, David Harrower, Mark Ravenhill, Eve Ensler ş.a.

În aprilie 2001 i se decernează premiul UNITER Piesa Anului pentru www.nonstop.ro, text pe care îl şi pune în scenă într-o producţie underground, a Teatrului Ariel din Tîrgu-Mureş şi a Fundaţiei Dramafest, avînd premiera în 25 octombrie 2001.

Romanul său de debut, Ultima vrăjitoare apare în mai 2001, la editura Paralela 45.

## [modifică] Legaturi externe

Biografia completa, la [1]

Adus de la "http://ro.wikipedia.org../../../a/l/i/Alina_Nelega_afde.html"

Categorie: Articole de curăţat din noiembrie 2006

##### Views

- Articol
- Discuţie
- Versiunea curentă

##### Caută